**ОБУЧИТЕЛЕН МОДУЛ № 4 „КРЪГОВАТА ИКОНОМИКА И ПРИЛОЖИМОСТТА Ѝ В БЪЛГАРСКИТЕ ОБЩИНИ“**

За кого е предназначено дистанционното обучение? Целеви групи

Дистанционните обучения са насочени към представителите на общините, които са пряко ангажирани с прилагането на политики на местно ниво и предоставяне на услуги на гражданите и бизнеса във всички 265 общински администрации в страната.

Дистанционното обучение по обучителен модул „Кръговата икономика и приложимостта и приложимостта ѝ в българските общини“ е с практическа и експертна насоченост. Предназначено е за ресорни заместник-кметове, директори на дирекции, началници на отдели и сектори, експерти или др. общински служители, пряко ангажирани в сферата на околната среда и прехода към кръговата икономика, работещи на трудово или служебно правоотношение.

 Съгласно изискванията на проекта в дистанционните обучения не могат да участват лица на изборни длъжности, както и участници, които вече са преминали присъствените обучителни семинари по проекта на НСОРБ „**Повишаване на знанията, уменията и квалификацията на общинските служители“.**

Основни цели и очаквани резултати от дистанционното обучение

Основната цел на проекта е осигуряване на професионално и експертно управление, чрез повишаване на знанията, уменията и квалификацията на представителите на общините от общинската администрация.

Целта на всеки един обучителен модул е общинските служители да повишат, задълбочат, актуализират и осъвременят своите знания в конкретната сфера, за да се подобри предоставянето на качествени публични услуги в общинските администрации.

Настоящият обучителен модул по „Кръговата икономика и приложимостта ѝ в българските общини“, има за цел, чрез предоставяне на систематизирани, актуализирани и на достъпен език знания в сферата, да доведе до повишаване на уменията и компетенциите на общинските служители, което от своя страна да доведе до предоставяне и прилагане на по-качествени административни услуги и управленски решения за гражданите и бизнеса.

Съдържание:

**ТЕМА 1: Ангажименти на общините в прехода към кръгова икономика – удължаване на жизнения цикъл на продуктите**

1. Кръгова икономика

1. Възможни решения и ползи за местните общности, свързани с прехода към кръгова икономика

3. Изграждане на центрове за повторна употреба, поправка и подготовка за повторна употреба

4. Тест за самопроверка на знанията

**ТЕМА 2: Кръгова икономика и битовите отпадъци**

1. Същност на кръговата икономика в контекста на управлението на отпадъци
2. Управление на битови отпадъци в контекста на кръговата икономика
3. Приоритетни области в управлението на отпадъци
4. Добри практики
5. Тест за самопроверка на знанията

**ТЕМА 3: Кръгова икономика и строителните отпадъци**

1. Нормативни изисквания за влагане на рециклирани строителни отпадъци от строителство и разрушаване в строителния сектор
2. Партньорство на общините със строителния сектор при управление на строителните отпадъци
3. Тест за самопроверка на знанията

**ТЕМА 4: Кръгова икономика - добри практики и иновации**

1. Добри европейски практики
2. Добри практики реализирани на общинско ниво в България
3. Примери за иновативни решения в контекста на кръговата икономика
4. Източници на финансиране

Описание на учебните дейности

Дистанционната форма на обучение е съвременна, актуална и все по-прилагана форма на обучение. Участниците имат достъп до материалите и тестовете от работния си компютър, по всяко време, в удобно за тях време. Всички задължителни теми от избрания обучителен модул са активни през целия период на провеждане на дистанционните обучения. Това позволява на участниците в обучението да не се откъсват от своя режим на работа, като същевременно имат възможност да следват свой собствен ритъм и темпо на учене и усвояване на нови знания. Достъпът до всички материали на дистанционното обучение е 24 часа в денонощието и седем дни в седмицата (24/7), като участниците имат възможност да запазят материала на своите компютри и устройства и да работят по него и офлайн.

**При дистанционното обучение основно значение има самоподготовката, житейският и експертен опит, както и личната мотивация на учащият.**

Материалите за самоподготовка към всяка тема включват:

1. Обучителни материали;

2. Помощни учебни ресурси;

3. Тестове с контролни въпроси за самостоятелна проверка на придобитите знания.

За всяка отделна тема от модула са разработени нагледни презентации, с цел систематизирано представяне на информацията. Към всяка разписана тема от дистанционният модул има приложен обширен списък с ресурсни материали, използвана литература, линкове.

Платформата за дистанционно обучение дава възможност за задаване на въпроси, развиване на дискусия и получаване на отговори в дискусионен форум.

Всяка тема ( с изключение на тема 4, поради неприложимост) завършва с кратък тест за проверка на научените знания, върху разглежданата тема.

Обучителните материали са разработени на база на резултатите от направени проучвания, натрупан досегашен опит и идентифицирани потребности от обучения, и са свързани с актуалните предизвикателства пред общините.

Програма и продължителност на обучението

Един участник следва да премине дистанционното обучение за максимум 4 седмици. В рамките на това време, участникът в обучението работи самостоятелно, като ползва приложените материали за самоподготовка. Учебните материали са адаптирани към спецификите на дистанционната форма на обучение и имат стремежа да отговарят на всички изисквания. Отчетено е , че обучението ще се провежда в ограничена времева рамка, без личен контакт с преподавател.

Критерии за успешно завършване на курса

Участниците в обучението следва да попълнят писмен тест от 10 въпроса. с различна степен на сложност. Всеки въпрос носи определен брой точки в зависимост от сложността му, като максималният брой точки при 100% верни отговори е 100. Критерият за успешно завършване на курса е: получени минимум 80 точки на теста.

Успешно завършилите дистанционното обучение и издържалите изпитния тест ще получат Сертификат.